בס"ד ‏

‏יום רביעי 02 ספטמבר 2020

יג" אלול תש"פ

לכבוד:

מר **צחי חמדני** הגב' **שיראל אוחנה**

מנהל אגף משאבי אנוש ראש ענף תקינה מועצות דתית

הנדון: **איוש בעלי תפקידים במועצה הדתית צפת**

סימוכין מכתבכם מיום 25.02.2020, ל' בשבט תש"פ

שלו' וברכה,

מכובדי, ביום רביעי 26.08.2020, ו' אלול תש"פ, מוניתי לכהן כיו"ר המועצה הדתית בעיר צפת (הרכב), בראשית דבריי אודה מראש על הליווי ועל שיתוף הפעולה.

עם כנסתי לתפקיד אני רואה צורך וחשיבות עליונה לשפר, להנגיש ולקדם את שירותי הדת בעיה"ק צפת.

הסדרת כוח האדם והמבנה הארגוני במועצה הדתית הוא מהלך משמעותי והכרחי להצלחת המערכת ולמנהל תקין.

ביום 25.02.2020, ל' בשבט תש"פ נשלח על ידכם מסמך בנושא הסדרת כוח אדם במועצה הדתית בעיר צפת.

בהתאם להנחיות ולעבודתכם היסודית בהסדרת מבנה כוח האדם במועצה הדתית אבקש לאייש את המשרות הבאות ומהנימוקים המפורטים.

אודה לקבל אישור לפרסם מכרזים לקליטת עובדים בתחומים ובתנאים הבאים:

1. **מחלקת כשרות**
2. מפקח כשרות בתקן של 100% משרה
3. 2 משגיחי כשרות כל אחד בהיקף של 70 אחוז משרה.
4. 2 משגיחי כשרות כל אחד בהיקף של 50 אחוז משרה.

הדבר נצרך ומתבקש בכדי לתת מענה הולם לצרכי ההשגחה והפיקוח – לעניין זה ראו פרוטוקול ישיבת סיכום של אגף הכשרות הארצית ברבנות הראשית לישראל, מיום 30.08.2020, י' באלול תש"פ, לישיבה שנערכה בנושא מערך הכשרות בצפת.

1. **לשכה**

מזכירות לשכה בתקן של 50 אחוז משרה, -

1. **מקוואות**
2. איש אחזקה לתחזוקת המקוואות – כיום אין מי שמאייש תפקיד זה, בעבר היו נעזרים לשירות זה עם עובדי בית העלמין, כיום שבית העלמין יצא משירותי המעוצה הדתית תפקיד זה הנו נצרך והכרחי.
3. 2 בלניות כל אחת בהיקף של 50 אחוז משרה
4. 2 בלניות כל אחת בהיקף של 30 אחוז משרה.
5. מפקחת מקוואות

כיום ישנם בלניות שעובדות 7 ימים בשבוע, מבחינת הנוהל במסגרת העסקה ליתן יום חופשי לעובד. בשל מצב הקורונה יש צורך בתגבור כוח אדם במקוואות. תוספת הבלניות ייעל ויחזק משמעותי.

**בברכה רבה**

לחיאני נהוראי

יו"ר המועצה הדתית